Komission asetus (EY) N:o 1606/95, annettu 3 päivänä heinäkuuta 1995, tupakan tuontia Kanariansaarille koskevien erityistoimenpiteiden yksityiskohtaisista soveltamissäännöistä annetun asetuksen (ETY) N:o 2179/92 muuttamisesta



Virallinen lehti nro L 153 , 04/07/1995 s. 0011 - 0012



KOMISSION ASETUS (EY) N:o 1606/95, annettu 3 päivänä heinäkuuta 1995, tupakan tuontia Kanariansaarille koskevien erityistoimenpiteiden yksityiskohtaisista soveltamissäännöistä annetun asetuksen (ETY) N:o 2179/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna neuvoston asetuksella (EY) N:o 3290/94 (2), ja erityisesti sen 6 artiklan 2 kohdan, sekä katsoo, että asetuksen (ETY) N:o 1601/92 6 artiklassa säädetään järjestelmästä, jonka mukaisesti suora tuonti Kanariansaarille vapautetaan tuontitulleista 20 000 tonnin suuruiselta määrältä paikalliseen tupakkavalmisteiden valmistukseen tarkoitettua raakatupakkaa ja tupakka-alan puolivalmisteita, kyseisen järjestelmän hallinnoinnin osalta olisi hallinnon helpottamiseksi sovellettava mahdollisuuksien mukaan tiettyjä maataloustuotteita koskevista erityistoimenpiteistä Kanariansaarten hyväksi annetun asetuksen (ETY) N:o 1601/92 soveltamista koskevista yksityiskohtaisista säännöistä 16 päivänä marraskuuta 1994 annetun komission asetuksen (EY) N:o 2790/94 (3), sellaisena kuin se on muutettuna asetuksella (EY) N:o 2883/94 (4), säännöksiä, tupakan tuontia Kanariansaarille koskevien erityistoimenpiteiden yksityiskohtaisista soveltamissäännöistä 30 päivänä heinäkuuta 1992 annetussa komission asetuksessa (ETY) N:o 2179/92 (5), sellaisena kuin se on muutettuna asetuksella (EY) N:o 1770/94 (6), vahvistetaan kyseisen toimenpiteen soveltamista koskevat yksityiskohtaiset säännöt; olisi vahvistettava tämän järjestelyn piiriin kuuluvien tuotteiden erittely, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2179/92 seuraavasti: 1. Korvataan 2 artiklan viimeinen kohta seuraavasti: "Jollei tässä asetuksessa toisin säädetä, asetuksen (EY) N:o 2790/94 2 artiklan ja 4-16 artiklan säännöksiä sovelletaan soveltuvin osin." 2. Korvataan liite tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 349, 31.12.1994, s. 105 (3) EYVL N:o L 296, 17.11.1994, s. 23 (4) EYVL N:o L 304, 29.11.1994, s. 18 (5) EYVL N:o L 217, 31.7.1992, s. 79 (6) EYVL N:o L 184, 20.7.1994, s. 1 LIITE Suoraan Kanariansaarille 1 päivän heinäkuuta 1995 ja 30 päivän kesäkuuta 1996 välisellä ajanjaksolla tuotaessa tuontitullista vapautettavat tuotteet >TAULUKON PAIKKA>